
                                                                                       2021 m. lapkričio 12 d. įsakymu Nr.1-8


BIRŠTONO   SAVIVALDYBĖS KONTROLĖS IR AUDITO TARNYBOS   
  2022 METŲ VEIKLOS   PLANAS


Kontrolės ir audito tarnybos (toliau – Tarnyba) veiklos planas – tai veiklos planavimo dokumentas, kuriuo siekiama užtikrinti Tarnybos tikslų ir uždavinių įgyvendinimą. 
Tarnybos tikslas – įgyvendinti Lietuvos Respublikos vietos savivaldos įstatyme nustatytas išorės audito ir kontrolės funkcijas, nurodančias prižiūrėti, ar teisėtai, efektyviai, ekonomiškai ir rezultatyviai valdomas ir naudojamas savivaldybės turtas bei patikėjimo teise valdomas valstybės turtas, kaip vykdomas savivaldybės biudžetas ir naudojami kiti piniginiai ištekliai.
Tarnybos veiklos plano sudarymo bendruosius reikalavimus nustato Lietuvos Respublikos vietos savivaldos įstatymas. Tarnybos veiklos plane pateikiamų veiksmų planavimą nustato Lietuvos Respublikos vietos savivaldos įstatymas, Tarptautiniai audito standartai, Tarnybos nuostatai ir nustatytos planavimo metodikos ir tvarkos. 
Birštono  savivaldybės kontrolės ir audito tarnybos 2022 metų veiklos planas parengtas vykdant Lietuvos Respublikos vietos savivaldos įstatymo 27 straipsnį, vadovaujantis Savivaldybės  tarybos  patvirtintu    Birštono   savivaldybės   2021-2023  metų   strateginiu  veiklos  planu ir    Lietuvos Respublikos Vyriausybės 2014 m. gruodžio 15 nutarimu Nr. 1435 patvirtintomis Strateginio planavimo savivaldybėse rekomendacijomis.
	
	Uždaviniai ir priemonės

	Savivaldybės kontrolės ir audito tarnyba, prižiūrėdama, ar teisėtai, efektyviai, ekonomiškai ir rezultatyviai valdomas ir naudojamas savivaldybės turtas ir patikėjimo teise valdomas valstybės turtas, kaip vykdomas savivaldybės biudžetas ir naudojami kiti piniginiai ištekliai:
[bookmark: part_19e5cb03835446c39e3afdd1dd003b7d]1. atlieka išorės finansinį ir veiklos auditą savivaldybės administracijoje, savivaldybės administravimo subjektuose ir savivaldybės   valdomose įmonėse;
[bookmark: part_da1c704ab4c045a795288970e46972d6]2. kiekvienais metais iki liepos 15 dienos rengia ir reglamente nustatyta tvarka teikia savivaldybės tarybai išvadą dėl pateikto tvirtinti savivaldybės konsoliduotųjų ataskaitų rinkinio;
[bookmark: part_3407c41c8186488e8cd2e84a847b8298]            3. rengia ir savivaldybės tarybai teikia sprendimams priimti reikalingas išvadas dėl savivaldybės  prisiimamų  įsipareigojimų  pagal  paskolų, finansinės nuomos (lizingo) ir kitų įsipareigojamųjų skolos dokumentų sutartis, garantijų suteikimo kreditoriams už savivaldybės valdomų įmonių prisiimamus įsipareigojimus pagal paskolų, finansinės nuomos (lizingo) ir kitų įsipareigojamųjų skolos dokumentų sutartis;
[bookmark: part_304f5cb67d034dcdb6e903f30af548c4][bookmark: part_fe61005245394c8c8477686b5f7ca781][bookmark: part_5e48e6e8bfa64d1e8bd8e7674819a9a9]4. rengia ir Savivaldybės tarybai teikia išvadas dėl viešojo ir privataus sektorių partnerystės projektų įgyvendinimo tikslingumo ir pritarimo galutinėms viešojo ir privataus sektoriaus partnerystės sutarties sąlygoms, jeigu jos skiriasi nuo sprendime dėl viešojo ir privataus sektorių partnerystės projektų įgyvendinimo tikslingumo nurodytų partnerystės projekto sąlygų; 
5. rengia ir savivaldybės tarybai teikia sprendimams priimti reikalingas išvadas dėl skolininkų ir skolininkų, už kurių įsipareigojimų įvykdymą garantuoja valstybė, ūkinės ir finansinės būklės, taip pat dėl iš valstybės vardu pasiskolintų lėšų, teikiamų paskolų ir valstybės garantijų teikimo, paskolų naudojimo pagal tikslinę paskirtį ir paskolų grąžinimo;
            6. rengia ir savivaldybės tarybai teikia sprendimams priimti reikalingas išvadas dėl galimybės savivaldybei prisiimti finansinius įsipareigojimus dėl prioritetinės savivaldybės infrastruktūros plėtros;
[bookmark: part_aa8a41a1bb194810a7815231d807741e]7. Valstybės kontrolės prašymu teikia savivaldybės  kontrolės ir audito tarnybos  atliktų auditų ataskaitas ir darbo dokumentus audito išorinei peržiūrai atlikti; 
[bookmark: part_852b4d4a80b040cfb6ae63cae1acf4d6]8. atlieka įstatymuose ir kituose teisės aktuose priskirtas funkcijas.
	

	Veiklos kryptys

1.  Prižiūrėti, ar teisėtai, efektyviai, ekonomiškai ir rezultatyviai valdomas ir naudojamas Savivaldybės turtas ir patikėjimo teise valdomas valstybės turtas, kaip vykdomas savivaldybės biudžetas ir naudojami kiti piniginiai ištekliai.
2.  Pateikti savivaldybės tarybai išvadas dėl 2021 metų  Birštono  savivaldybės biudžeto vykdymo,  pateikto tvirtinti Birštono savivaldybės konsoliduotųjų  finansinių ataskaitų rinkinio.

Ištekliai

Žmogiškieji ištekliai. Savivaldybės kontrolės ir audito tarnybai savivaldybės taryba patvirtino didžiausią leistiną valstybės tarnautojų  skaičių – 2. Tarnyboje patvirtintos dvi pareigybės – savivaldybės kontrolieriaus (įstaigos vadovas) ir vyriausiojo specialisto (karjeros valstybės tarnautojas). Tarnybai vadovauja ir už jos veiklą atsako savivaldybės kontrolierius, kuris vykdo visas įstaigos vadovui įstatymais priskirtas funkcijas. 
Siekiant įgyvendinti aukštus profesinius ir audito kokybės reikalavimus, svarbu valstybės tarnautojams sudaryti sąlygas profesiniam tobulėjimui. Kontrolės ir audito tarnyboje ypatingas dėmesys skiriamas darbo krūvio paskirstymui, atsakomybės bei administracinių gebėjimų stiprinimui nuolatiniam kvalifikacijos kėlimui.
 Savivaldybės kontrolierius turi aukštąjį universitetinį ekonominį išsilavinimą ir vidaus  auditoriaus kvalifikaciją. Kontrolieriaus stažas valstybės tarnyboje – 21 metų, Kontrolės ir audito tarnyboje – šeši  metai. Vyriausioji  specialistė  turi aukštąjį universitetinį  išsilavinimą, ekonomikos  magistro laipsnį, daugiau kaip 7 metų  stažą valstybės tarnyboje. Kontrolės ir audito tarnyboje dirba penki  metai.
Finansiniai ištekliai. Kontrolės ir audito tarnyba finansuojama iš Savivaldybės biudžeto.
Kontrolės ir audito tarnybos biudžeto asignavimų dydį nustato Savivaldybės taryba iš 01 programos „Savivaldybės  funkcijų  įgyvendinimo programa“.  Asignavimų valdytojas – Birštono  savivaldybės Kontrolės ir audito tarnyba. 
Siekiant efektyviai naudojant turimus išteklius įgyvendinti iškeltus uždavinius, kiekvienų metų darbų mastas nustatomas su Savivaldybės tarybos Kontrolės komitetu suderintame Savivaldybės kontrolieriaus tvirtinamame metiniame veiklos plane, kuris susideda iš keturių  dalių:
  I. Finansiniai  (teisėtumo) auditai;
  II. Veiklos  auditai;
  III. Kontrolės  funkcijos;
        IV. Tarnybos  organizacinis, tvarkomasis, personalo  valdymo,  metodologinis  darbas,  
audito kokybės  užtikrinimo  veikla

Kontrolės ir audito veiklos planas sudaromas taip, kad būtų įgyvendintos visos įstatymais ir kitais teisės aktais Kontrolės ir audito tarnybai pavestos funkcijos bei apimtos rizikingiausios viešojo sektoriaus veiklos sritys. Daugiausia dėmesio skiriame klausimams, kurie aktualūs didelei daliai visuomenės ir susiję su įsisenėjusiomis, sisteminėmis viešojo sektoriaus problemomis. Savo veiklą vykdome planingai, tačiau suprantame, kad viešajame sektoriuje visada vyksta pokyčiai, kurie gali lemti neteisėto ir neefektyvaus lėšų ir turto valdymo, naudojimo ir disponavimo juo rizikų atsiradimą. Esame pasiruošę peržiūrėti Kontrolės ir audito veiklos planą ir, įvertinę problemos svarbą, jos mastą, papildyti ar koreguoti patvirtintus darbus, kad būtų pasiektas didžiausias teigiamas ir veiksmingas poveikis Savivaldybės  finansų valdymo ir kontrolės sistemai, į rezultatus ir visuomenės poreikius orientuotam viešajam valdymui.




I. FINANSINIAI  (TEISĖTUMO) AUDITAI




	Eil.Nr.
	
Priemonė ir veiksmai
	
Vykdymo terminai

	1.
	 2021 metų Savivaldybės biudžeto vykdymo ir kitų piniginių išteklių naudojimo auditas (Vietos savivaldos įstatymo 27 str. 9 d. 17 p.), (Viešojo sektoriaus atskaitomybės įstatymo  30 str. 1 d.).
Pagrindinių audito   procedūrų atlikimas  atrinktose viešojo  sektoriaus  subjektuose. Audito  rezultatų įvertinimas  ir  audito  ataskaitos  parengimas.
Išvada Savivaldybės tarybai dėl pateikto tvirtinti 2021 metų konsoliduotųjų biudžeto vykdymo ataskaitų rinkinio (Vietos savivaldos įstatymo 27 str. 1 d. 2 p 

	Iki  2022-07-15

	2.
	2021 metų Savivaldybės finansinių ataskaitų rinkinių ir Savivaldybės  konsoliduotųjų finansinių ataskaitų rinkinio auditas (Viešojo sektoriaus atskaitomybės įstatymo  30 str. 1 d.).
( toliau- KFAR)  grupę  sudaro 16 viešojo  sektoriaus subjektų (toliau –VSS), iš  jų: 13 biudžetinių   įstaigų, 3 viešosios įstaigos (iš  jų  2  viešosios  sveikatos  priežiūros  įstaigos), Savivaldybės iždas. 
Pagrindinių audito   procedūrų atlikimas  atrinktose viešojo  sektoriaus  subjektuose. Audito  rezultatų įvertinimas  ir  audito  ataskaitos  parengimas.
Išvada Savivaldybės tarybai dėl pateikto tvirtinti 2021 m. savivaldybės konsoliduotųjų finansinių ataskaitų rinkinio (Vietos savivaldos įstatymo 27 str. 9 d. 10 p.)
	Iki  2022-07-15

	3.
	Tarybos  sprendimu pavestas  auditas
VŠĮ „Būsto energijos taupymo agentūros“ 2021 metų  metinių finansinių ataskaitų rinkinio  auditas
	2021 m.  IV  ketv.-2022 m. II ketv.

	4.
	Tarybos  sprendimu pavestas  auditas
VŠĮ Birštono pirminės  sveikatos  priežiūros  centro  2021 metų finansinių ataskaitų rinkinio  auditas
	2021 m.  IV  ketv.-2022 m. II ketv.

	5.
	Savivaldybės 2022 metų biudžeto vykdymo ir konsoliduotųjų finansinių ataskaitų rinkinių   auditas. 
 (Atliekami finansinio (teisėtumo) audito planavimo darbai, atliekamos audito procedūros susipažįstant su audituojamu subjektu ir jo aplinka, audituotinų sričių bei asignavimų valdytojų atranka. Audito procedūros atliekamos atrinktuose subjektuose.) Išvada Savivaldybės tarybai dėl pateikto tvirtinti 2022 metų konsoliduotųjų biudžeto vykdymo ataskaitų rinkinio (Vietos savivaldos įstatymo 27 str. 1 d. 2 p.);  Išvada Savivaldybės tarybai dėl pateikto tvirtinti 2022 metų savivaldybės konsoliduotųjų finansinių ataskaitų rinkinio (Vietos savivaldos įstatymo 27 str. 9 d. 10 p.). 
	Pradedama  2022 m. III ketv. 
Pabaiga       2023-07-15  




II . VEIKLOS  AUDITAI 

	
Eil.Nr.
	
Priemonė ir veiksmai
	
Vykdymo terminai

	1.
	IT valdymo organizavimas Birštono   savivaldybėje
	2021 m. IV ketv.- 2022m. II  ketv.




 
III. KONTROLĖS FUNKCIJOS


	Eil.Nr.
	Priemonė ir veiksmai
	Vykdymo terminai

	1. 
	Išvadų Savivaldybės tarybai rengimas:
	2022 metais

	1.1. 
	dėl savivaldybės  prisiimamų  įsipareigojimų  pagal  paskolų, finansinės nuomos (lizingo) ir kitų įsipareigojamųjų skolos dokumentų sutartis, garantijų suteikimo kreditoriams už savivaldybės valdomų įmonių prisiimamus įsipareigojimus pagal paskolų, finansinės nuomos (lizingo) ir kitų įsipareigojamųjų skolos dokumentų sutartis;
	Pagal Savivaldybės tarybos poreikį

	1.2. 
	dėl viešojo ir privataus sektorių partnerystės projektų įgyvendinimo tikslingumo ir pritarimo galutinėms viešojo ir privataus sektoriaus partnerystės sutarties sąlygoms, jeigu jos skiriasi nuo sprendime dėl viešojo ir privataus sektorių partnerystės projektų įgyvendinimo tikslingumo nurodytų partnerystės projekto sąlygų; 
	Pagal Savivaldybės tarybos poreikį

	1.3. 
	dėl skolininkų ir skolininkų, už kurių įsipareigojimų įvykdymą garantuoja valstybė, ūkinės ir finansinės būklės, taip pat dėl iš valstybės vardu pasiskolintų lėšų, teikiamų paskolų ir valstybės garantijų teikimo, paskolų naudojimo pagal tikslinę paskirtį ir paskolų grąžinimo;
	Pagal Savivaldybės tarybos poreikį

	1.4. 
	dėl galimybės savivaldybei prisiimti finansinius įsipareigojimus dėl prioritetinės savivaldybės infrastruktūros plėtros;
	Pagal Savivaldybės tarybos poreikį

	2. 
	Gyventojų priėmimas, iš jų gaunamų prašymų, pranešimų,  skundų ir pareiškimų dėl savivaldybės lėšų ir turto, patikėjimo teise valdomo valstybės turto naudojimo, valdymo ir disponavimo juo nagrinėjimas ir išvadų dėl tyrimų rezultatų teikimas
	Nuolat

	3. 
	Tyrimai ar  auditai  pagal Savivaldybės tarybos pavedimus
	Pavedimuose nurodytais terminais

	4. 
	Teikimų, sprendimų ir rekomendacijų vykdymo kontrolė, poauditinė veikla
	Nuolat



IV. TARNYBOS ORGANIZACINIS, TVARKOMASIS, PERSONALO VALDYMO, METODOLOGINIS  DARBAS, AUDITO KOKYBĖS UŽTIKRINIMO VEIKLA

	Eil.Nr.
	Priemonės ir veiklos kryptys
	Pastabos

	1.
	Savivaldybės kontrolės ir  audito  tarnybos  veiklos  ataskaitos rengimas  ir  pateikimas  Savivaldybės  tarybai.
	Iki 2022m. gegužės 1d.

	2.
	Auditų planavimas, Tarnybos 2023 metinio veiklos plano rengimas ir jo vykdymo organizavimas
	Iki 2022-11-15

	3.
	Tarnybos  biudžeto 2023 metų  projekto  rengimas (programos  projekto, išlaidų  sąmatos  projekto  rengimas ir  kt.)
	2022 m. IV ketv.

	4.
	Tarptautinių audito standartų įgyvendinimas, atliekamų auditų priežiūra ir peržiūra, audito kokybės užtikrinimo procedūrų diegimas ir tobulinimas
	Pagal tarptautinio audito  standartus

	5.
	Tarnybos darbo organizavimas.
	Pagal nuostatus

	6.
	Bendradarbiavimas su kitomis kontroliuojančiomis institucijomis
	Pagal  poreikį 

	7.
	Informacijos teikimas valstybės ir savivaldybės institucijoms įstatymų ir kitų teisės aktų nustatyta tvarka
	Pagal būtinybę

	8.
	Kvalifikacijos kėlimo organizavimas ir profesinių gebėjimų ugdymas, metodinis darbas
	Pagal mokymo programą ir pagal poreikį.


	9.
	Tarnybos veiklos dokumentacijos bei interneto svetainės tvarkymas
	Nuolat

	10.
	Dalyvavimas Savivaldybė tarybos, jos komitetų ir komisijų posėdžiuose, informacijos teikimas Tarnybos kompetencijos klausimais
	Esant  būtinumui

	11.
	Dalyvavimas Savivaldybių  kontrolierių  asociacijos  renginiuose
	Esant būtinumui

	12.
	Raštvedybos, archyvo  tvarkymas
	Nuolat


Auditų  atlikimas  ir  jų  apimtis  priklauso  nuo  Tarnybos  žmoniškųjų  išteklių. Tarnyboje  dirba  du  žmonės.  Dėl   papildomų   nenumatytų  užduočių vykdymo,   Tarnybos  veiklos planas  gali  būti  tikslinamas. 
Pagal  esamus  žmoniškuosius  išteklius  planuojamas  metinis  tikslinis  darbuotojų   darbo  laiko  fondas  auditams, kontrolės  funkcijoms,  darbo   organizavimui,  valdymui  ir  kitiems  darbams  atlikti – 430 darbuotojų  darbo dienos.  
   
Savivaldybės kontrolierė                                                                                      Janina  Blekaitienė

SUDERINTA
Birštono savivaldybės  tarybos
Kontrolės  komiteto
2021 m.  lapkričio  12  d. posėdžio
Protokolas   Nr.TK -4/1  


